#### ΟΔΗΓΙΕΣ ΣΥΝΑΨΗΣ ΣΥΜΦΩΝΙΑΣ ΣΥΝΕΡΓΑΣΙΑΣ ΓΙΑ ΤΗΝ ΥΛΟΠΟΙΗΣΗ ΕΡΓΟΥ

**της**

**Πρόσκλησης «…………………………………………………………………..»**

**Του Προγράμματος «Διαχείριση Υδάτων» του Χ.Μ.- ΕΟΧ 2014-2021**

Ως πρότυπο για τη σύνταξη συμφωνίας συνεργασίας μεταξύ των εμπλεκόμενων μερών ενός έργου, σύμφωνα με το άρθρο 7.7 του Κανονισμού του Χ.Μ, ΕΟΧ 2014-2021 μπορεί να χρησιμοποιηθεί οποιοδήποτε σχέδιο συμφωνίας συνεργασίας.

Σημειώνεται ότι, προσχέδιο συμφωνίας συνεργασίας δύναται να περιλαμβάνεται κατά την υποβολή της πρότασης, ενώ απαιτείται η υποβολή υπογεγραμμένης συμφωνίας ***πριν την πρώτη πληρωμή του έργου***.

Εναλλακτικά κατά την υποβολή της πρότασης, δύναται να υποβληθεί επιστολή δήλωσης προθέσεων, όπου και τότε απαιτείται η υποβολή υπογεγραμμένης συμφωνίας ***πριν την πρώτη πληρωμή του έργου***.

Για τη διευκόλυνση των Φορέων Υλοποίησης και των εταίρων, ενδεικτικά πρότυπα συμφωνιών συνεργασίας που μπορούν να χρησιμοποιηθούν είναι:

1. Πρότυπα στην αγγλική γλώσσα τα οποία χρησιμοποιούνται για το πρόγραμμα Horizon 2020 και είναι διαθέσιμα στην ιστοσελίδα:

<https://www.iprhelpdesk.eu/node/3261>

1. Πρότυπα στην ελληνική γλώσσα όπως για παράδειγμα πρότυπα που έχουν δημοσιευτεί σε προσκλήσεις του ΕΣΠΑ 2014-2020, του Επιχειρησιακού Προγράμματος Αλιεία και Θάλασσα 2014-2020 και άλλων προγραμμάτων. Σχετικά πρότυπα είναι διαθέσιμα στις ιστοσελίδες των προσκλήσεων όπως:

Η πρόσκληση «Ερευνώ δημιουργώ καινοτομώ του Επιχειρησιακού Προγράμματος «Ανταγωνιστικότητα Επιχειρηματικότητα και Καινοτομία» του ΕΣΠΑ 2014-2020:

<https://bit.ly/2zebYSu>

H πρόσκληση «Καινοτομία για την προστασία θαλάσσιων βιολογικών πόρων» του Επιχειρησιακού Προγράμματος «Αλιεία και Θάλασσα 2014-2020»

https://bit.ly/3cVVBZg

Σημειώνεται ότι σύμφωνα με το άρθρο 7.7 της υπ’ αρ. 13249/4.2.2020 (Β΄ 526/19.02.2020) «Κ.Υ.Α Συστήματος Διαχείρισης και Ελέγχου για την υλοποίηση του Χρηματοδοτικού Μηχανισμού του Ευρωπαϊκού Οικονομικού Χώρου (Χ.Μ. - ΕΟΧ) περιόδου 2014-2021 – Κατανομή των Πόρων», εφόσον υπάρχει εταίρος από Δότρια Χώρα για την υλοποίηση του έργου***, η συμφωνία συνεργασίας πρέπει να συνταχθεί στα αγγλικά.***

Σε κάθε περίπτωση η συμφωνία συνεργασίας θα πρέπει να περιλαμβάνει τα ελάχιστα αναφερόμενα στο άρθρο 7.7 της υπ’ αρ. 13249/4.2.2020 (Β΄ 526/19.02.2020) «Κ.Υ.Α Συστήματος Διαχείρισης και Ελέγχου για την υλοποίηση του Χρηματοδοτικού Μηχανισμού του Ευρωπαϊκού Οικονομικού Χώρου (Χ.Μ. - ΕΟΧ) περιόδου 2014-2021 – Κατανομή των Πόρων», όπως παρατίθενται παρακάτω:

α) προβλέψεις ως προς τους ρόλους και τις υποχρεώσεις των συμβαλλόμενων μερών,

(β) προβλέψεις ως προς τις οικονομικές συμφωνίες μεταξύ των μερών, μεταξύ των οποίων, ενδεικτικά αλλά όχι περιοριστικά, τις δαπάνες των εταίρων οι οποίες δύνανται να χρηματοδοτηθούν από τον προϋπολογισμό της πράξης,

*{Η ελάχιστη απαίτηση δύναται να καλυφθεί τουλάχιστον με παραπομπή στις επιλέξιμες δαπάνες και την περίοδο επιλεξιμότητας του έργου}*

(γ) προβλέψεις για τη μέθοδο υπολογισμού του έμμεσου κόστους και το μέγιστο ποσό αυτού,

(δ) τους κανόνες ισοτιμίας συναλλάγματος που διέπουν τέτοιου είδους δαπάνες και την αποπληρωμή τους,

*{Όσον αφορά στους κανόνες ισοτιμίας συναλλάγματος, μπορούν να υιοθετηθούν αντίστοιχες προβλέψεις του προγράμματος HORIZON 2020 και συγκεκριμένα το άρθρο 20.6 το υποδείγματος σύμβασης επιχορήγησης:* [*https://bit.ly/2ZwthZx*](https://bit.ly/2ZwthZx) *σύμφωνα με το οποίο: Φορείς με λογιστικό σύστημα σε νόμισμα διαφορετικό από το ευρώ μετατρέπουν το κόστος που καταγράφεται στους λογαριασμούς τους σε ευρώ, χρησιμοποιώντας το μέσο όρο των ημερήσιων συναλλαγματικών ισοτιμιών που δημοσιεύονται στη σειρά C της Επίσημης Εφημερίδας της Ευρωπαϊκής Ένωσης, ο οποίος υπολογίζεται για την αντίστοιχη περίοδο αναφοράς. Εάν δεν δημοσιεύεται ημερήσια συναλλαγματική ισοτιμία ευρώ στην Επίσημη Εφημερίδα της Ευρωπαϊκής Ένωσης για το εν λόγω νόμισμα, μπορούν να χρησιμοποιούν το μέσο όρο των μηνιαίων λογιστικών ισοτιμιών που δημοσιεύονται στον ιστότοπο της Ευρωπαϊκής Επιτροπής, ο οποίος υπολογίζεται για την αντίστοιχη περίοδο αναφοράς. Φορείς με λογιστικό σύστημα σε ευρώ, μετατρέπουν το κόστος που πραγματοποιείται σε άλλο νόμισμα, σε ευρώ σύμφωνα με τις συνήθεις λογιστικές πρακτικές τους.)*

(ε) προβλέψεις για ελέγχους στους εταίρους της πράξης,

*{Η ελάχιστη απαίτηση δύναται να καλυφθεί τουλάχιστον με αποδοχή των ελέγχων που προβλέπονται στο Σύστημα Διαχείρισης & Ελέγχου και τον Κανονισμό του ΧΜ ΕΟΧ 2014-2021 από όλα τα εμπλεκόμενα μέρη}*

(στ) προβλέψεις για την ανάκτηση αχρεωστήτως ή παρανόμως καταβληθέντων ποσών στο πλαίσιο δημοσιονομικών διορθώσεων, σύμφωνα με το κεφάλαιο 15 της ανωτέρω ΚΥΑ του Συστήματος Διαχείρισης και Ελέγχου

*{Η ελάχιστη απαίτηση δύναται να καλυφθεί τουλάχιστον με παραπομπή στο κεφάλαιο 15 της ανωτέρω ΚΥΑ του Συστήματος Διαχείρισης και Ελέγχου}*

(ζ) λεπτομερή προϋπολογισμό

(η) προβλέψεις για την επίλυση διαφορών.